الناس لي قلبهم بيض وكايبغيو الخير للناس فهاذ الزمان قلال ... الى كاتعرف شي حد من هاذ النوع شكروا وبين ليه حجم النعمة لي عندو لي هي القلب الطيب الطاهر ... راه بنادم جعر ما كره يحيد ليك ولادك ما كره يحيد ليك سيارتك ما كره ينتزع منك حب الناس والسعادة حسدا وحقدا ... بنادم كايتعاند مع سيدي ربي ديريكت دون حياء ... علاش اربي هذا عطيتيه وانا لا ... علاش نتا فرحان ... شفت مرة واحد التاجر حاط صورته في دولة آسيوية والسيد من صغروا وهو كايحرث فالدنيا وكايضرب الكرفي فتح عليه سيدي ربي ... كاتب ليه واحد فالتعاليق " بغيت غير نعرف منين كاتجيبو الفلوس باش تسافروا تبييض الاموال " بنادم كاينعس تال العشية وكايخرج يمشي حدا الكوليج يقابل القاصرات وفالليل كايشارجي نجمة ستة كايدخل يسب الرجال لي كايجيبوها بدراعهم حسدا من عند أنفسهم ... شوف راه الحضية والحسد غادي يزيدك غير المرض والاكتئاب... الى شفتي خوك في نعمة دعي ليه بالبركة والتيسير وطلب الله من فضله .